ค่ะคือก่อนมีประจำเดือนก็มีตกขาวมากแล้วก็หลังมีประจำเดือนก็ยังมีตกขาวมากอยู่และมีเลือดเล็กน้อย ตกขาวเป็นน้ำใสๆบางทีก็ขุ่นๆ อาการแบบนี้จะเป็นไรมั้ยค่ะ จะท้องรึป่าว และมีวิธีรักษายังไงบ้างค่ะ กังวลมากเลยค่ะ?
สวัสดีค่ะโดยทั่วไปแล้วผู้หญิงสามารถมีตกขาวได้ค่ะ ซึ่งตกขาวที่เป็นปกตินั้น จะมีลักษณะ คือมีสีขาวหรือใส และไม่มีกลิ่นเหม็นตกขาวจะใสและมีปริมาณมากในช่วงวันที่มีการตกไข่ ซึ่งอาจจะทำให้มีตกขาวก่อนเป็นประจำเดือนส่วนใหญ่มักเป็นมูกใสๆค่ะ ส่วนในช่วงที่เป็นประจำเดือน ตกขาวจะหนาขุ่นและเหนียวข้นค่ะการมีตกขาวไม่ได้บ่งบอกว่าจะตั้งครรภ์หรือไม่ค่ะ หากประจำเดือนมาปกติแปลว่าไม่ได้ตั้งครรภ์ค่ะ แต่หากประจำเดือนไม่มาและต้องการทราบสามารถซื้อชุดตรวจตั้งครรภ์มาตรวจได้ด้วยตนเองค่ะ หรือสามารถไปพบแพทย์เพื่อตรวจได้ค่ะส่วนตกขาวที่ผิดปกติ ได้แก่มีสีที่ต่างไปจากเดิม เช่น สีเทา สีเขียว สีเหลือง สีชมพู สีน้ำตาลหรือตกขาวมีเลือดปน และมีกลิ่นไม่พึงประสงค์ คล้ายกลิ่นเนื้อหรือปลาเน่าตกขาวเป็นก้อนหนา หรือมีตกขาวมากผิดปกติมีอาการอื่นร่วมด้วย เช่น มีอาการคันมากหรือเจ็บปวดบริเวณปากช่องคลอด เจ็บแสบเวลาปัสสาวะ มีเลือดที่ไม่ใช่ประจำเดือนออกมา เป็นต้นหากมีอาการดังกล่าวควรไปพบแพทย์เพื่อตรวจวินิจฉัยหาสาเหตุของตกขาวค่ะ